T-20 में सर्वाधिक रन, रैना तीसरे स्थान पर  
रैना ने यह उपलब्धि भारत और दक्षिण अफ्रीका के बीच रविवार को खेले गए एकमात्र ट्वेंटी-20 मुकाबले में हासिल की।
भारतीय क्रिकेट टीम के बल्लेबाज सुरेश रैना ट्वेंटी-20 अंतरराष्ट्रीय क्रिकेट में सर्वाधिक रन बनाने वाले तीसरे भारतीय बन गए हैं।  रैना ने यह उपलब्धि भारत और दक्षिण अफ्रीका के बीच रविवार को खेले गए एकमात्र ट्वेंटी-20 मुकाबले में हासिल की। गौतम गम्भीर और युवराज सिंह के बाद बाएं हाथ के बल्लेबाज रैना  ने 41 रन बनाने के साथ ही ट्वेंटी-20 अंतरराष्ट्रीय क्रिकेट में 500 या उससे अधिक रन बनाने वाले तीसरे भारतीय खिलाड़ी बनने का गौरव हासिल कर लिया। भारत की ओर से गम्भीर ने 23 ट्वेंटी-20 मैचों में 621 रन बनाए हैं जबकि युवराज सिंह ने इतने ही मैचों में 567 रन बनाए हैं। रैना ने 19 मैचों में अब तक 509 रन बनाए हैं जिसमें एक शतक और तीन अर्धशतक शामिल है।